CELEX: 62016CN0390
Language: fi
Date: 2016-07-13 00:00:00
Title: Asia C-390/16: Ennakkoratkaisupyyntö, jonka Szombathelyi Törvényszék (Unkari) on esittänyt 13.7.2016 – Rikosoikeudenkäynti Dániel Bertold Ladaa vastaan

26.9.2016   
            
            
               FI
            
            
               Euroopan unionin virallinen lehti
            
            
               C 350/15
            
         Ennakkoratkaisupyyntö, jonka Szombathelyi Törvényszék (Unkari) on esittänyt 13.7.2016 – Rikosoikeudenkäynti Dániel Bertold Ladaa vastaan
   (Asia C-390/16)
   (2016/C 350/19)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Szombathelyi Törvényszék
   
      Rikosoikeudenkäynnin asianosainen pääasiassa
   
   Dániel Bertold Lada
   
      Ennakkoratkaisukysymykset
   
   
               1)
            
            
               Onko Euroopan unionin toiminnasta tehdyn sopimuksen (jäljempänä EUT -sopimus) 67 ja 82 artiklaa tulkittava siten, että ne ovat esteenä kansallisen oikeuden mukaiselle rikosoikeudenkäynnille tai muulle menettelylle, jolla tähdätään ulkomaisen tuomion vaikutusten kansalliseen ”tunnustamiseen” tai muuntamiseen – siten, että ulkomaista tuomiota voidaan pitää kansallisen tuomioistuimen antamana – sellaisen syytetyn osalta, jota koskeva rikosasia on jo ratkaistu lainvoimaisesti ja lopullisesti ulkomaisella, Euroopan unionin jonkin muun jäsenvaltion antamalla tuomiolla?
            
         
               2)
            
            
               Voidaanko Euroopan perusoikeuskirjan 50 artiklassa ja Schengenin sopimuksen soveltamisesta tehdyn yleissopimuksen 54 artiklassa vahvistetun ne bis in idem -kiellon – tarkasteltuna 24.7.2008 tehdyn neuvoston puitepäätöksen 2008/675/YOS (1) valossa – mukaisena pitää ulkomaisten tuomioiden kansallisten ”vaikutusten tunnustamista” Unkarissa koskeviin, vuonna 1996 annetun Unkarin lain nro XXXVIII 46–48 §:ään perustuvaa menettelyä – kun kyse on rikosoikeudenkäynnistä, joka on jo toimitettu ja ratkaistu lopullisella tuomiolla [jossakin muussa jäsenvaltiossa saman henkilön ja samojen tekojen osalta] – jolla ei ole itse asiassa tarkoitus panna annettua tuomiota täytäntöön vaan vahvistaa perusteet sille, että tuomio voidaan ottaa huomioon myöhemmissä rikosoikeudellisissa menettelyissä?
            
         
      (1)  Euroopan unionin jäsenvaltioissa annettujen tuomioiden huomioon ottamisesta uudessa rikosprosessissa 24.8.2008 tehty neuvoston puitepäätös 2008/576/YOS (EUVL 2008, L 220, s. 32).